pythainlp/thaigov-v2-corpus-22032023 huggingface dataset:
วันอังคารที่ 2 พฤศจิกายน 2564
รมว.อว. เป็นประธานฟังเพลงไทยและเพลงพื้นบ้านในรูปแบบวงซิมโฟนีออร์เคสตร้า ในโครงการ "ขยายผลต่อยอดนวัตกรรมเพลงพื้นบ้านเพื่อเผยแพรให้เป็นมรดกของชาติ"
รมว.อว. เป็นประธานฟังเพลงไทยและเพลงพื้นบ้านในรูปแบบวงซิมโฟนีออร์เคสตร้า ในโครงการ "ขยายผลต่อยอดนวัตกรรมเพลงพื้นบ้านเพื่อเผยแพรให้เป็นมรดกของชาติ"
(28 ตุลาคม 2564) ศ. (พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.) เป็นประธานฟังเพลงไทยและเพลงพื้นบ้านในรูปแบบวงซิมโฟนีออร์เคสตร้า โดยมูลนิธิอาจารย์สุกรี เจริญสุข ได้รับทุนอุดหนุนกิจกรรมส่งเสริมและสนับสนุนการวิจัยและนวัตกรรม โครงการ "ขยายผลต่อยอดนวัตกรรมเพลงพื้นบ้านเพื่อเผยแพรให้เป็นมรดกของชาติ" จากสำนักงานการวิจัยแห่งชาติ กระทรวงการอุดมศึกษา วิทยาศาสตร์ วิจัยและนวัตกรรม (อว.) จึงจัดให้มีการแสดงต่อยอดนวัตกรรมเพลงพื้นบ้านเพื่อเผยแพร่ "ดนตรีเป็นเครื่องมือของอำนาจ การเมืองการปกครอง ความอุดมสมบูรณ์และจิตวิญญาณ" บรรเลงโดยวงไทยชิมโฟนีออร์เคสตร้า ณ อุทยานประวัติศาสตร์พนมรุ้ง จังหวัดบุรีรัมย์
ศ. (พิเศษ) ดร.เอนก กล่าวว่า มีความสนใจในงานของมูลนิธิอาจารย์สุกรี เจริญสุข รวมทั้งวงซิมโฟนีออร์เคสตร้า ที่พยายามรวบรวมเพลงพื้นบ้าน เพลงโบราณ เพลงดั้งเดิมของท้องถิ่นทุกภาค และทำให้เป็นดนตรีสมัยใหม่ ดนตรีตะวันตกในรูปของวงซิมโฟนีออร์เคสตร้า พูดถึงศิลปะ ซึ่งก็รวมถึงดนตรีของไทย มีแง่คิดให้ว่า มันมีลักษณะพิเศษ 2 เรื่อง คือ เรื่องแรก มันรักษาและพัฒนาด้วยชุมชน ไม่ใช่ด้วยสถาบัน สำนัก แต่มันรักษาด้วยชุมชน ชุมชนก็มีตั้งแต่ ชุมชนหมู่บ้าน ตำบล อำเภอ จังหวัดและภาค เพราะฉะนั้นอันนี้เป็นลักษณะพิเศษ ประการที่ 1 ศิลปะของไทยจึงรวมทั้งดนตรีไทย เรื่องที่สอง คือ ศิลปะไทย มันมีศิลปะส่วนกลางกับศิลปะท้องถิ่น ศิลปะส่วนกลางหรือที่เราเรียกว่าศิลปะของชาติ ถึงแม้ว่าจะมีความร่ำรวย สมบูรณ์ แต่ในข้อสังเกตคิดว่า ของท้องถิ่นร่ำรวยและสมบูรณ์กว่าเสียอีก เพราะฉะนั้น การที่จะสร้างศิลปะและดนตรีของไทยเราให้โดดเด่น ความจริงต้องสร้างให้ท้องถิ่น สร้างให้ชุมชนอยากภาคภูมิใจ ที่จะรักษา สืบทอดศิลปะและดนตรีพื้นบ้านของเราให้สูง เพราะว่า มันจะกลายไปเป็นผู้พัฒนา ผู้ต่อยอดและผู้ให้กำเนิดของดนตรีไทยที่จะเจริญรุ่งเรืองต่อไปในอนาคต
วันอังคารที่ 26 ตุลาคม 2564
ร้านค้าสัญจรเฮ ! “อนุทิน” รับทราบปัญหาช่วงโควิดระบาด สั่ง สธ.ยื่นหนังสือ ศบค.เสนอแนวทางคลายล็อก ช่วย 1 แสนกว่าชีวิต
รองนายกรัฐมนตรีและรัฐมนตรีว่าการกระทรวงสาธารณสุข สั่งการหน่วยงานที่เกี่ยวข้องเร่งหาแนวทางและมาตรการเปิดกิจการร้านค้าสัญจร งานประเพณี สวนสนุก และสายอาชีพที่เกี่ยวข้อง ที่มีอยู่กว่า 1 แสนราย ให้สามารถเปิดกิจการได้อย่างปลอดภัย ขับเคลื่อนควบคู่กับมาตรการ
รองนายกรัฐมนตรีและรัฐมนตรีว่าการกระทรวงสาธารณสุข สั่งการหน่วยงานที่เกี่ยวข้องเร่งหาแนวทางและมาตรการเปิดกิจการร้านค้าสัญจร งานประเพณี สวนสนุก และสายอาชีพที่เกี่ยวข้อง ที่มีอยู่กว่า 1 แสนราย ให้สามารถเปิดกิจการได้อย่างปลอดภัย ขับเคลื่อนควบคู่กับมาตรการควบคุมป้องกันการแพร่ระบาดโรคโควิด 19
วันนี้ (26 ตุลาคม 2564) ที่สำนักงานปลัดกระทรวงสาธารณสุข จ.นนทบุรี นายวัชรพงศ์ คูวิจิตรสุวรรณ เลขานุการรัฐมนตรีว่าการกระทรวงสาธารณสุข ให้สัมภาษณ์ภายหลังได้รับมอบหมายจากนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข รับหนังสือและหารือร่วมกับสมาคมการค้าผู้ประกอบการร้านค้าสัญจร และสมาคม ผู้ประกอบการร้านค้างานประเพณีและสวนสนุก ที่มีผู้ประกอบอาชีพนี้กว่า 1 แสนรายทั่วประเทศ ว่า กระทรวงสาธารณสุขได้รับทราบข้อมูลและปัญหาความเดือดร้อนจากการหยุดกิจการในช่วงสถานการณ์การแพร่ระบาดโควิด 19 ที่ผ่านมา ขอขอบคุณที่ได้ให้ความร่วมมือกับรัฐบาล ในการปฏิบัติตามมาตรการและคำแนะนำของกระทรวงสาธารณสุข ซึ่งเมื่อสถานการณ์ดีขึ้น ประชาชนเข้าใจเรื่องการป้องกันตนเอง ให้ความร่วมมือ และได้รับวัคซีนครอบคลุมในกลุ่มเป้าหมาย รัฐบาลจะเริ่มผ่อนปรน ให้กิจการที่มีความเสี่ยงต่ำเริ่มดำเนินการก่อน
นายวัชรพงศ์ กล่าวต่อว่า ทั้งนี้ เมื่อวันที่ 14 ตุลาคม 2564 ที่ผ่านมา กระทรวงสาธารณสุขได้นำเสนอแนวทางปรับมาตรการด้านสังคมภายในประเทศ ผ่านที่ประชุมศบค. และได้เห็นชอบในหลักการตามที่เสนอ เพื่อผ่อนคลายมาตรการให้ประชาชนสามารถใช้ชีวิตได้ในกิจการที่เกี่ยวข้องกับการจัดประชุมสัมมนา การจัดศูนย์แสดงสินค้า นิทรรศการ ในห้างและนอกห้าง โดยแบ่งเป็นช่วงระยะเวลา เพื่อทยอยเปิดกิจการ คือ ช่วงแรก 16 – 31 ตุลาคม 2564 เป็นการนำร่องจัดกิจกรรมได้ไม่เกิน 500 คน ระยะที่ 2 วันที่ 1-30 พฤศจิกายน 2564 สามารถจัดประชุม งานมหกรรมกีฬาและงานแสดงสินค้า งดการชิมอาหาร ทั้งนี้ไม่เกิน 500 คน และ ระยะที่ 3 วันที่ 1- 31 ธันวาคม 2564 จัดงานประเพณี งานแสดงสินค้า กิจกรรมส่งเสริมการขายในห้างและนอกห้าง และชิมอาหารได้ ไม่เกิน 1,000 คน และระยะที่ 4 วันที่ 1 มกราคม 2565 เป็นต้นไป สามารถจัดกิจกรรมได้ตามสถานการณ์ เพื่อส่งเสริมการท่องเที่ยวและรองรับการเปิดประเทศ เพื่อให้คนไทยสามารถดำเนินชีวิตได้ตามปกติ ซึ่งคาดว่าถ้าไม่เกิดเหตุการณ์อะไรก็น่าจะสามารถเดินตามแผนการตามระยะต่าง ๆ ที่วางไว้ได้ ทั้งนี้ทั้งนั้นต้องอยู่ที่มติจาก ศบค.
อย่างไรก็ตาม การดำเนินกิจกรรมหรือกิจการใด ๆ ก็ตาม ยังคงอยู่ภายใต้คณะกรรมการควบคุมโรคระดับจังหวัดทั้งนี้ให้สมาคมฯ ประสานกับพื้นที่ เพื่อขอเปิดกิจการ ภายใต้การควบคุมป้องกันโรคโควิด 19 เพื่อขับเคลื่อนเศรษฐกิจพร้อมกับการป้องกัน กลับมาสู่ภาวะปกติ ให้เร็วที่สุด หากเปิดกิจการได้ยังคงขอความร่วมมือให้เคร่งครัดดำเนินการตามมาตรการป้องกันควบคุมเพื่อไม่ให้เกิดการระบาดซ้ำ และให้ประชาชนดำเนินชีวิตปกติแบบวิถีใหม่
********************************26 ตุลาคม 2564
******************************************
วันอาทิตย์ที่ 6 มีนาคม 2565
โฆษกรัฐบาลเผยนายกรัฐมนตรีห่วงประชาชน ได้รับผลกระทบจากพายุฤดูร้อน 6-8 มี.ค นี้ กำชับส่วนราชการเตรียมพร้อมรับมือสถานการณ์  ส่วนน้ำท่วมภาคใต้คลี่คลายสั่งเร่งช่วยเหลือฟื้นฟู
โฆษกรัฐบาลเผยนายกรัฐมนตรีห่วงประชาชน ได้รับผลกระทบจากพายุฤดูร้อน 6-8 มี.ค นี้ กำชับส่วนราชการเตรียมพร้อมรับมือสถานการณ์  ส่วนน้ำท่วมภาคใต้คลี่คลายสั่งเร่งช่วยเหลือฟื้นฟู
วันที่ 6 มี.ค. 65 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยพี่น้องประชาชนภาคตะวันออกเฉียงเหนือตอนล่าง ภาคกลาง และภาคตะวันออก ที่อาจจะได้รับผลกระทบจากพายุฤดูร้อนช่วงวันที่ 6-8 มี.ค. นี้ ขอให้ประชาชน ระวังอันตรายจาก "พายุฤดูร้อน" หลีกเลี่ยงการอยู่ในที่โล่งแจ้ง ใต้ต้นไม้ใหญ่ ป้ายโฆษณาและสิ่งปลูกสร้างที่ไม่แข็งแรง สำหรับเกษตรกรควรเตรียมการป้องกันและระวังความเสียหายที่จะเกิดต่อผลผลิตทางการเกษตร
นายกรัฐมนตรีกำชับให้หน่วยงานราชการเตรียมการรับสถานการณ์พายุฤดูร้อนที่อาจเกิดขึ้นอย่างเป็นระบบ ให้เกิดประสิทธิภาพ สามารถให้ความช่วยเหลือประชาชนได้อย่างทันท่วงที โดยเฉพาะการแจ้งเตือนภัย ต้องแจ้งเตือนให้ประชาชนทราบสถานการณ์อย่างเร่งด่วนทันต่อเหตุการณ์ ขอให้ประชาชนติดตามการแจ้งการเปลี่ยนแปลงสภาพอากาศจากส่วนราชการอย่างใกล้ชิด พร้อมกับเน้นย้ำให้เจ้าหน้าที่ฝ่ายปกครองและองค์กรปกครองส่วนท้องถิ่นและเร่งตรวจตราอาคารสถานที่ ป้ายโฆษณา สิ่งก่อสร้าง รวมถึงไม้ยืนต้นตามสถานที่สาธารณะ หากพบมีสภาพไม่มั่นคงแข็งแรง ให้หน่วยงานที่เกี่ยวข้องเร่งทำการซ่อมแซมตามอำนาจหน้าที่ต่อไป
"นายกรัฐมนตรียังได้รับรายงานถึงสถานการณ์น้ำท่วมในจังหวัดนราธิวาส ที่ล่าสุดเริ่มคลี่คลายเข้าสู่สภาวะปกติแล้ว ได้กำชับให้จังหวัดเจ้าหน้าที่ท้องถิ่น เร่งเข้าสำรวจความเสียหาย ซ่อมแซมบ้านเรือน ช่วยเหลือผู้ประสบภัยน้ำท่วม รวมทั้งทำความสะอาดสถานที่สาธารณะต่างๆ นายกรัฐมนตรียังฝากถึงประชาชนในพื้นที่ต่างๆ ซึ่งในช่วงนี้ หลายพื้นที่ของไทย มีอากาศร้อนอบอ้าว และร้อนจัดโดยเฉพาะช่วงกลางวัน ขอให้ช่วยกันระมัดระวังอุบัติเหตุที่อาจจะเกิดขึ้นจากระบบไฟฟ้าลัดวงจร ขอให้ร่วมกันเป็นจิตอาสาคอยสอดส่องดูแล หากพบเหตุให้รีบแจ้งหน่วยงานราชการทันที รวมถึงขอให้ระมัดระวังเรื่องความปลอดภัยในการเดินทางระหว่างเกิดพายุฝน" นายธนกรฯ กล่าว
------------------------
วันอาทิตย์ที่ 13 มีนาคม 2565
นายกฯ สั่งเร่งแก้กฎหมายฟอกเงิน เอาผิดเครือข่ายบัญชีม้า สกัดเส้นทางโอนเงินมิจฉาชีพ
.....
พล.อ.ประยุทธ์ จันทร์โอชา นายกรัฐมนตรีและ รมว.กลาโหม ติดตามความคืบหน้าการแก้ไขปัญหาอาชญากรรมทางออนไลน์ ทั้งจากแก๊งคอลเซ็นเตอร์หลอกลวงให้โอนเงิน และกรณีอื่นที่เกิดขึ้นในหลายรูปแบบ
.
ขณะนี้สำนักงานป้องกันและปราบปรามการฟอกเงิน (ปปง.) ได้เสนอแก้ไข พ.ร.บ.ป้องกันและปรามปรามการฟอกเงิน ซึ่งได้กำหนดให้ผู้ที่เกี่ยวข้องกับการเปิดบัญชีม้า หรือบัญชีทางผ่านเพื่อรับโอนเงินระหว่างเหยื่อและมิจฉาชีพ จะต้องมีความผิดตามกฎหมายฟอกเงิน มีทั้งโทษจำคุกและโทษปรับ ซึ่งจะช่วยแก้ไขปัญหาบัญชีม้าและสกัดเส้นทางการรับและโอนเงินของมิจฉาชีพ
.
พร้อมสั่งการให้หน่วยงานที่เกี่ยวข้องเร่งรัดแก้ไขกฎหมายให้ได้มีผลบังคับโดยเร็ว เพื่อเป็นเครื่องมือให้เจ้าหน้าที่ตำรวจใช้ปราบปรามการกระทำผิด ลดปัญหาความเดือดร้อนของประชาชน และเร่งให้ความรู้กับประชาชนว่าการรับจ้างเปิดบัญชีม้า เป็นความผิดตามกฎหมาย เพื่อจะได้ไม่ทำความผิดหรือถูกหลอกลวงให้กระทำผิด
.
อ่านเพิ่มเติม คลิกhttps://www.thaigov.go.th/news/contents/details/52403
#ไทยคู่ฟ้า#ร่วมต้านโควิด19
-------------------
วันจันทร์ที่ 15 สิงหาคม 2565
“ชัยวุฒิ” มอบโล่เกียรติคุณ Prime Minister Awards: Thailand Cybersecurity  Excellence Awards2022
“ชัยวุฒิ” มอบโล่เกียรติคุณ Prime Minister Awards: Thailand Cybersecurity  Excellence Awards2022
เมื่อวันที่15สิงหาคม2565นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมเป็นประธานในพิธีพร้อมมอบโล่รางวัลผลงานด้านความมั่นคงไซเบอร์ดีเด่นระดับชาติThailand Cybersecurity Excellence Award 2022โดยมีนางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมเข้าร่วมงานณโรงแรมมิราเคิลแกรนด์คอนเวนชันเขตหลักสี่กรุงเทพฯ จัดงานโดยสำนักงานคณะกรรมการการรักษาความมั่นคงปลอดภัยไซเบอร์แห่งชาติ(สกมช.)เพื่อมอบโล่รางวัลและประกาศเกียรติคุณPrime Minister Awards: Thailand Cybersecurity Excellence Awards2022ให้กับหน่วยงานที่มีผลงานด้านการรักษาความมั่นคงปลอดภัยทางไซเบอร์ดีเด่นแห่งชาติประจำปีพ.ศ.2565
ในการนี้รัฐมนตรีดีอีเอส กล่าวแสดงความยินดีและยกย่องหน่วยงานที่ได้รับรางวัลผลงานด้านการรักษาความมั่นคงปลอดภัยทางไซเบอร์ดีเด่นแห่งชาติประจำปี2565ที่แสดงให้เห็นเป็นประจักษ์ชัดในการมุ่งมั่นพัฒนาและรักษามาตรฐานความมั่นคงปลอดภัยทางไซเบอร์การจัดงานมอบโล่รางวัลและประกาศเกียรติคุณผลงานดีเด่นด้านการรักษาความมั่นคงปลอดภัยทางไซเบอร์แห่งชาติในวันนี้สะท้อนเจตนารมย์ของรัฐบาลที่ให้ความสำคัญและมุ่งมั่นในการส่งเสริมและสนับสนุนการกำกับดูแลให้หน่วยงานต่างๆสามารถป้องกันรับมือและลดความเสี่ยงจากภัยคุกคามทางไซเบอร์
****************
วันจันทร์ที่ 13 กันยายน 2564
ปลัด วธ. ตรวจแถวกองพิธีการศพที่ได้รับพระราชทาน
ตรวจแถวกองพิธีการศพที่ได้รับพระราชทาน
วันที่ ๑๓ กันยายน ๒๕๖๔ เวลา ๐๘.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม ตรวจแถวกองพิธีการศพที่ได้รับพระราชทาน โดยมีนายชนะกิจ คชชี ผู้อำนวยการกองพิธีการศพที่ได้รับพระราชทาน ผู้บริหาร และเจ้าหน้าที่ปฏิบัติงานพิธีฯ เข้าร่วม ณ บริเวณเสาธง อาคารวัฒนธรรมวิศิษฏ์ กระทรวงวัฒนธรรม
วันอังคารที่ 19 เมษายน 2565
สธ.ย้ำ 3 มาตรการป้องกันแพร่ "โควิด" หลังสงกรานต์ ลดผู้ติดเชื้ออาการหนักและเสียชีวิต
กระทรวงสาธารณสุข เผย สถานการณ์โรคโควิด 19 ในไทย ผู้ป่วยอาการหนักและเสียชีวิตยังมีแนวโน้มเพิ่มขึ้น เป็นผลจากการติดเชื้อจำนวนมากก่อนสงกรานต์ ส่วนสถานการณ์การติดเชื้อหลังเทศกาลสงกรานต์ต้องรอประเมินอีก 2 - 4 สัปดาห์ต่อจากนี้ ย้ำเข้ม 3 มาตรการช่วยป้องกัน
กระทรวงสาธารณสุข เผย สถานการณ์โรคโควิด19 ในไทย ผู้ป่วยอาการหนักและเสียชีวิตยังมีแนวโน้มเพิ่มขึ้นเป็นผลจากการติดเชื้อจำนวนมากก่อนสงกรานต์ ส่วนสถานการณ์การติดเชื้อหลังเทศกาลสงกรานต์ต้องรอประเมินอีก2 - 4 สัปดาห์ต่อจากนี้ ย้ำเข้ม 3 มาตรการช่วยป้องกันการติดเชื้อสู่กลุ่มเสี่ยง ลดจำนวนผู้ป่วยอาการหนักและเสียชีวิต
วันนี้ (18 เมษายน 2565) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุขจ.นนทบุรี นพ.จักรรัฐ พิทยาวงศ์อานนท์ ผู้อำนวยการกองระบาดวิทยา กรมควบคุมโรค แถลงสถานการณ์โควิด19 และมาตรการหลังสงกรานต์ ว่า สถานการณ์โรคโควิด 19 ประเทศไทยขณะนี้ เริ่มพบสัดส่วนผู้ติดเชื้อทั้งจากการตรวจด้วยวิธี RT-PCR และ ATK ลดลง ส่วนผู้ป่วยปอดอักเสบมีจำนวน 2,123 ราย ใส่ท่อช่วยหายใจ 939 รายยังต่ำกว่าช่วงการระบาดของสายพันธุ์เดลตา แต่แนวโน้มผู้ป่วยปอดอักเสบ ใส่ท่อช่วยหายใจ และผู้เสียชีวิต มีเพิ่มขึ้นซึ่งเป็นผลมาจากการติดเชื้อจำนวนมากประมาณ 2-3 สัปดาห์ก่อนสงกรานต์ ทั้งนี้ ผู้เสียชีวิตส่วนใหญ่เป็นผู้สูงอายุ70 ปีขึ้นไป มีโรคเรื้อรังประจำตัว ฉีดวัคซีนไม่ครบ 3 เข็ม แม้ช่วงสงกรานต์จะมีการรณรงค์ให้นำผู้สูงอายุมารับวัคซีนที่ รพ.สต.จำนวนมาก แต่ความครอบคลุมเข็ม 3 ถือว่ายังน้อย ประมาณ 39.4% ดังนั้น หลังสงกรานต์จึงยังต้องรณรงค์อย่างต่อเนื่องให้มารับวัคซีนเข็มกระตุ้นให้ได้ 80% ส่วนเด็กนักเรียนต้องเร่งฉีดช่วงก่อนเปิดเทอมหรือเริ่มเปิดเทอม ขณะที่บุคคลทั่วไปหากรับเข็ม 2 ครบ 3 เดือน ให้มารับเข็ม 3 และหากรับเข็ม 3 ครบ 4 เดือนแล้วให้มารับเข็ม 4 เพื่อเพิ่มภูมิคุ้มกัน
นพ.จักรรัฐกล่าวว่า หลังเทศกาลสงกรานต์ที่มีการรวมกลุ่มทำกิจกรรมและเดินทางไปทั่วประเทศ ต้องติดตามสถานการณ์ต่อไปอีก2-4 สัปดาห์ เพราะจะมีโอกาสเกิดคลัสเตอร์ต่างๆ ได้ อย่างไรก็ตาม ภาพรวมผู้ติดเชื้อ ผู้ป่วยอาการหนักและเสียชีวิต ยังคงเป็นไปตามคาดการณ์ ซึ่งหากมีการป้องกันควบคุมที่ดี หลังสงกรานต์มีผู้ติดเชื้อลดลงการแพร่ไปสู่กลุ่ม607 จะลดลงตามไปด้วย และผู้ป่วยอาการหนักและเสียชีวิตจะลดลงในช่วงถัดไป จึงยังต้องเฝ้าระวังกลุ่มผู้สูงอายุ ผู้ป่วยโรคเรื้อรัง ที่จะมีความเสี่ยงสูงขึ้นหลังสงกรานต์ รวมถึงการรวมกลุ่มที่อาจเกิดการระบาดเป็นคลัสเตอร์ เช่น ค่ายทหาร โรงเรียน การติวพิเศษ การเข้าแคมป์ต่างๆ ทั้งนี้ แนะนำการป้องกันไม่ให้แพร่เชื้อไปยังกลุ่มเสี่ยงสูง 3 มาตรการ คือ 1.หลังเดินทางกลับจากสงกรานต์หรือรวมกลุ่มทำกิจกรรม ให้สังเกตอาการตนเอง 5 - 7 วัน หากมีอาการป่วย เช่น ไอ เจ็บคอ มีน้ำมูก การรับรสและกลิ่นไม่ดี ให้ตรวจ ATK 2.หลีกเลี่ยงการพบกับคนจำนวนมาก หากต้องพบผู้อื่นให้สวมหน้ากากตลอดเวลาเพื่อลดความเสี่ยง เลี่ยงการรับประทานอาหารร่วมกัน และ 3.ทำงานที่บ้าน (Work From Home) 5-7 วัน ร่วมกับการดูแลตนเองให้ปลอดจากการติดเชื้อ และมาตรการ 2U คือ Universal Prevention ป้องกันตนเองสูงสุดตลอดเวลา และ Universal Vaccination ฉีดวัคซีนให้ครอบคลุมทุกกลุ่ม จะช่วยให้หลังสงกรานต์ปลอดภัย ไม่มีผู้ติดเชื้อและผู้ป่วยปอดอักเสบเพิ่มขึ้น
************************************** 18 เมษายน 2565
วันอังคารที่ 22 มิถุนายน 2564
กระทรวงเกษตรฯ หารือออนไลน์ เอกอัครราชทูตด้านการประชุมสมัชชาประเทศภาคีอนุสัญญาสหประชาชาติว่าด้วยการเปลี่ยนแปลงสภาพภูมิอากาศ
กระทรวงเกษตรฯ หารือออนไลน์ เอกอัครราชทูตด้านการประชุมสมัชชาประเทศภาคีอนุสัญญาสหประชาชาติว่าด้วยการเปลี่ยนแปลงสภาพภูมิอากาศ (COP26) แห่งสหราชอาณาจักรประจำภูมิภาคเอเชียแปซิฟิกและเอเชียใต้
นายนราพัฒน์ แก้วทอง ผู้ช่วยรัฐมนตรีประจำกระทรวงเกษตรและสหกรณ์ เปิดเผยว่า ได้รับมอบหมายจาก ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ให้หารือกับ นาย เคนโอ ฟลาเฮอตี้ (Mr. Ken O’Flaherty)เอกอัครราชทูตด้านการประชุมสมัชชาประเทศภาคีอนุสัญญาสหประชาชาติว่าด้วยการเปลี่ยนแปลงสภาพภูมิอากาศ (ออท.COP26)แห่งสหราชอาณาจักรประจำภูมิภาคเอเชียแปซิฟิกและเอเชียใต้ ผ่านระบบออนไลน์MS-Teamณ ห้องประชุม134กระทรวงเกษตรและสหกรณ์ ในประเด็นเกี่ยวกับการเปลี่ยนแปลงสภาพภูมิอากาศในภาคการเกษตรของไทยซึ่งสหราชอาณาจักรจะเป็นเจ้าภาพจัดการประชุมCOP26ณ เมืองกลาสโลว์ ระหว่างวันที่1-12พฤศจิกายน2564โดยนายนราพัฒน์ฯ ระบุว่า การเปลี่ยนแปลงสภาพภูมิอากาศเป็นประเด็นสำคัญระดับโลก และเป็นวาระแห่งชาติของไทย กระทรวงเกษตรและสหกรณ์ให้ความสำคัญต่อการเปลี่ยนแปลงสภาพภูมิอากาศและได้จัดทำแผนปฏิบัติการด้านการเปลี่ยนแปลงภูมิอากาศภาคเกษตร มาตั้งแต่ปี พ.ศ.2552ซึ่งประกอบด้วย4ประเด็นหลัก ได้แก่1.การสร้างความตระหนักรู้เกี่ยวกับการเปลี่ยนแปลงสภาพภูมิอากาศ2.การปรับตัวเพื่อรองรับการเปลี่ยนแปลงสภาพภูมิอากาศ3.การมีส่วนร่วมของภาคเกษตรในการลดการปล่อยก๊าซเรือนกระจกของประเทศ ซึ่งอยู่ระหว่างการดำเนินการศึกษา และ4.การเสริมสร้างขีดความสามารถในการบริหารจัดการรวมทั้งมีโครงการความร่วมมือกับองค์การระหว่างประเทศ อาทิเช่นUNDP, UNEP, FAO, ADB, GIZของเยอรมนีและความร่วมมือกับสหราชอาณาจักร
นอกจากนี้ กระทรวงเกษตรฯมีการดำเนินโครงการเพิ่มประสิทธิภาพการผลิตและลดภาวะโลกร้อนจากการทำนา เพื่อการพัฒนาที่ยั่งยืน (Thai Rice NAMA)ดำเนินการภายใต้กองทุนNAMA Facilityซึ่งได้รับการสนับสนุนงบประมาณจากรัฐบาลแห่งสหราชอาณาจักรสหพันธ์สาธารณรัฐเยอรมนี เดนมาร์ก และสหภาพยุโรป โดยมีวัตถุประสงค์หลักเพื่อผลิตข้าวอย่างยั่งยืน ลดการปล่อยก๊าซเรือนกระจก(Greenhouse Gases: GHGs)โดยฝ่ายสหราชอาณาจักรยินดีสนับสนุนการดำเนินโครงการความร่วมมือในอนาคตต่อไปใน
โอกาสนี้ออท.COP26ขอเชิญกระทรวงเกษตรฯเข้าร่วมแพลทฟอร์ม“Just Rural Transition”หรือ“JRT”ซึ่งจะเป็นแคมเปญที่จะนำเสนอในการประชุมCOP26โดยJRTมีวัตถุประสงค์เพื่อปรับเปลี่ยนระบบอาหารและการใช้ที่ดินให้เหมาะสมกับสภาพภูมิอากาศ ความหลากหลายทางชีวภาพ และเพื่อให้บรรลุเป้าหมายSDGs รวมทั้งขอเชิญกระทรวงเกษตรฯเป็นเจ้าภาพร่วม (co-host)เพื่อจัดสัมมนาออนไลน์หัวข้อ “Sustainable and Inclusive Climate Adaptation and Resilience : Local leadership for a global goal”ซึ่งเป็นส่วนหนึ่งของสถาบันวิจัยและพัฒนาสหราชอาณาจักร โดยคาดว่าจะจัดขึ้นในช่วงเดือนสิงหาคมถึงต้นเดือนกันยายน2564
“กระทรวงเกษตรและสหกรณ์ กับกระทรวงสิ่งแวดล้อม อาหารและชนบท (Department for Environment, Food and Rural Affairs: DEFRA)แห่งสหราชอาณาจักรอยู่ระหว่างหารือการจัดทำบันทึกความเข้าใจว่าด้วยความร่วมมือด้านการเกษตร โดยDEFRAได้เสนอร่างบันทึกความเข้าใจฯ ให้ฝ่ายไทยพิจารณาด้วยแล้ว ซึ่งความร่วมมือด้านการเปลี่ยนแปลงสภาพภูมิอากาศจะเป็นหนึ่งในความร่วมมือภายใต้บันทึกความเข้าใจดังกล่าว”นายนราพัฒน์ฯกล่าว
วันพุธที่ 13 เมษายน 2565
รัฐบาลเดินหน้าแก้ไขปัญหาหนี้ครัวเรือนผ่านมหกรรมไกล่เกลี่ย  ลดหนี้สินให้ประชาชนแล้วกว่า 1.5 พันล้านบาท ครั้งหน้ารอเลยที่เชียงใหม่
รัฐบาลเดินหน้าแก้ไขปัญหาหนี้ครัวเรือนผ่านมหกรรมไกล่เกลี่ย  ลดหนี้สินให้ประชาชนแล้วกว่า 1.5 พันล้านบาท ครั้งหน้ารอเลยที่เชียงใหม่
วันที่ 13 เมษายน 2565นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ตามแนวทางของ พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ที่ให้ความสำคัญการแก้ไขปัญหาการดำรงชีวิตของประชาชน โดยเฉพาะการแก้หนี้ครัวเรือน ซึ่งกำหนดให้ปี พ.ศ. 2565 เป็นปีแห่งการแก้หนี้ภาคครัวเรือน มุ่งเน้นแก้ไขปัญหาหนึ้ให้ครอบคลุมทุกกลุ่มหนี้
นางสาวรัชดาฯ กล่าวว่า กระทรวงยุติธรรมเป็นกระทรวงหลักด้านการอำนวยความยุติธรรม ได้นำนโยบายของนายกรัฐมนตรีและรัฐบาล ไปดำเนินการให้เกิดผลเป็นรูปธรรม ผ่านการจัดงานมหกรรมไกล่เกลี่ยหนี้สินครัวเรือน ที่มีกรมบังคับคดี กรมคุ้มครองสิทธิและเสรีภาพ กองทุนเงินให้กู้ยืมเพื่อการศึกษา หรือ กยศ. และสถาบันการเงินต่างๆ โดยได้ลงพื้นที่ในหลายจังหวัด เพื่อไกล่เกลี่ยหนี้สิน ก่อนฟ้อง และหลังศาลพิพากษา ซึ่งหนี้ที่ประชาชนประสบปัญหาหลัก ๆ คือ บัตรเครดิต สินเชื่อรถยนต์ และ หนี้ กยศ.
ที่ผ่านมาได้มีการจัดมหกรรมไกล่เกลี่ยหนี้สินครัวเรือนแล้ว จำนวน 4 ครั้ง ได้แก่ จังหวัดกรุงเทพมหานคร จังหวัดนครราชสีมา จังหวัดสงขลา และจังหวัดนครศรีธรรมราช  สามารถช่วยเหลือประชาชนได้แล้ว จำนวน กว่า 8,000 คน โดยเป็นการไกล่เกลี่ยก่อนฟ้อง ทั้งในส่วนของ กยศ. และ สถาบันการเงิน สามารถลดมูลหนี้ได้ถึง 279 ล้านบาท นอกจากนี้ ยังสามารถลดค่าใช้จ่ายภาครัฐ ค่าใช้จ่ายประชาชนในการดำเนินคดีได้ถึง 404 ล้านบาท ขณะที่การไกล่เกลี่ยหนี้ หลังมีคำพิพากษา ทั้งในส่วนของ กยศ. และสถาบันการเงิน สามารถลดมูลหนี้ได้ถึง 1.2 พันล้านบาท รวมการช่วยเหลือในงานมหกรรมไกล่เกลี่ยหนี้ครัวเรือน สามารถลดหนี้สินให้ประชาชนได้แล้วกว่า 1.5 พันล้านบาท
"สำหรับประชาชน ที่ต้องการเข้าร่วมไกล่เกลี่ยหนี้ขอให้ติดตามรายละเอียดจากกระทรวงยุติธรรมซึ่งจะยังคงเดินหน้าไกล่เกลี่ยหนี้สินไปยังทุกจังหวัด โดย “มหกรรมไกล่เกลี่ยหนี้สินครัวเรือน” ครั้งต่อไป จะจัดที่จังหวัดเชียงใหม่ ณ ศูนย์ประชุมและแสดงสินค้านานาชาติ ในวันที่ 28 เมษายน นี้ รัฐบาลยืนยันจะช่วยเหลือประชาชนในการแก้ไขปัญหาหนี้สินอย่างเป็นธรรม ทำให้เจ้าหนี้ได้รับชำระหนี้ และลูกหนี้สามารถชำระหนี้ได้ ลดการฟ้องคดี เพื่อคุณภาพชีวิตที่ดีขึ้นของประชาชน" นางสาวรัชดาฯ เน้นย้ำ
วันอังคารที่ 14 ธันวาคม 2564
นายชยธรรม์ พรหมศร ปลัดกระทรวงคมนาคม เปิดการประชุมเจ้าหน้าที่ระดับสูงของการประชุมระดับรัฐมนตรีด้านการขนส่งเอสแคป ครั้งที่ 4 (Fourth Ministerial Conference on Transport)
...
นายชยธรรม์ พรหมศร ปลัดกระทรวงคมนาคม เป็นประธานในพิธีเปิดการประชุมเจ้าหน้าที่ระดับสูงของการประชุมระดับรัฐมนตรีด้านการขนส่งเอสแคป ครั้งที่ 4 (Fourth Ministerial Conference on Transport) ร่วมกับ นาง Armida Salsiah Alisjahbana เลขาธิการบริหารเอสแคป โดยมี นายปัญญา ชูพานิช ผู้อำนวยการสำนักนโยบายและแผนการขนส่งและจราจร ในฐานะหัวหน้าคณะผู้แทนไทย ร่วมด้วยผู้แทนจาก กรมเจ้าท่า กรมการขนส่งทางบก กรมทางหลวง กรมทางหลวงชนบท กรมการขนส่งทางราง การรถไฟแห่งประเทศไทย และ กองการต่างประเทศ สำนักงานปลัดกระทรวงคมนาคม เข้าร่วมประชุมผ่านระบบการประชุมทางไกล ในวันที่ 14 ธันวาคม 2564 ณ ศูนย์การประชุมสหประชาชาติ กรุงเทพฯ
การประชุมระดับรัฐมนตรีด้านการขนส่งเอสแคป ครั้งที่ 4 (Fourth Ministerial Conference on Transport) จัดขึ้นเพื่อหารือเชิงยุทธศาสตร์ระหว่างประเทศสมาชิกเอสแคปในการพัฒนาโครงการด้านการขนส่งที่ยั่งยืนในภูมิภาคเอเชียและแปซิฟิกเพื่อเสริมสร้างความเข้มแข็งของความร่วมมือระดับภูมิภาค ประเมินความคืบหน้าในการดำเนินการตามผลลัพธ์แผนปฏิบัติการระดับภูมิภาคด้านการเชื่อมโยงด้านการขนส่งที่ยั่งยืนในภูมิภาคเอเชียและแปซิฟิก ระยะที่ 1 (ค.ศ. 2017 – 2021) พิจารณาและรับรองร่างปฏิญญาระดับรัฐมนตรีด้านการพัฒนาการขนส่งที่ยั่งยืนในภูมิภาคเอเชียและแปซิฟิก รวมถึงร่างแผนปฏิบัติการระดับภูมิภาคสำหรับการพัฒนาด้านการขนส่งที่ยั่งยืนในภูมิภาคเอเชียและแปซิฟิก (ค.ศ. 2022 – 2026) สำหรับการประชุมเจ้าหน้าที่ระดับสูง (Senior Official Segment) ระหว่างวันที่ 14 - 15 ธันวาคม 2564 เป็นการหารือในประเด็นหลักด้านการขนส่ง ได้แก่ โครงข่ายการขนส่งและโลจิสติกส์ที่มีประสิทธิภาพและยืดหยุ่น (Towards an efficient and resilient transport and logistics network and mobility) ระบบการขนส่งและบริการที่เป็นมิตรต่อสิ่งแวดล้อม (Towards environmentally sustainable transport systems and services) และการขนส่งและการสัญจรที่ปลอดภัยและครอบคลุม (Towards safe and inclusive transport and mobility)
นายชยธรรม์ พรหมศร ได้กล่าวเกี่ยวกับความเชื่อมโยงระหว่างร่างแผนปฏิบัติการระดับภูมิภาคสำหรับการพัฒนาด้านการขนส่งที่ยั่งยืนในภูมิภาคเอเชียและแปซิฟิก ค.ศ. ๒๐๒๒ – ๒๐๒๖ กับการดำเนินนโยบายที่สำคัญของไทยภายใต้ยุทธศาสตร์การพัฒนาระบบขนส่งของประเทศไทยระยะยาว ซึ่งประกอบด้วย 3 แนวคิดหลัก ได้แก่ การขนส่งที่มีประสิทธิภาพ การขนส่งที่เป็นมิตรต่อสิ่งแวดล้อมและปลอดภัย และเข้าถึงระบบขนส่งอย่างเสมอภาคและเท่าเทียม เพื่อมุ่งสู่ระบบการขนส่งที่ยั่งยืน พร้อมทั้งนำเสนอนโยบายที่สำคัญของไทย เช่น การสร้างความเชื่อมโยงในระดับภูมิภาคผ่านโครงการ MR-MAP การสร้างสะพานเชื่อมระหว่างอ่าวไทยและมหาสมุทรอันดามัน การตั้งเป้าหมายการมีส่วนร่วมของประเทศภาคการขนส่ง เพื่อตั้งเป้าลดการปล่อยก๊าซเรือนกระจก การสนับสนุนการใช้พลังงานทางเลือก แผนการพัฒนาระบบการขนส่งมวลชนสาธารณะในเขตกรุงเทพและปริมณฑล ซึ่งจะดำเนินการแล้วเสร็จภายในปี 2573 ในการสร้างโครงข่ายกว่า 550 กิโลเมตร ตลอดจนการมุ่งสู่การพัฒนาด้านความปลอดภัยทางถนนผ่านโครงการที่หลากหลาย เช่น การพัฒนาโครงการติดตั้งแผ่นยางพาราครอบแบริเออร์ และ Rubber Guide Post เพื่อแก้ไขปัญหาการเกิดอุบัติทางถนน เป็นต้น นอกจากนี้ นาง Armida ได้กล่าวชื่นชมการดำเนินงานของรัฐบาลไทยเกี่ยวกับมาตรการรับมือกับการแพร่ระบาดของ COVID-19 อย่างมีประสิทธิภาพ รวมถึงการดำเนินมาตรการเปิดประเทศและต้อนรับชาวต่างชาติเดินทางเข้ามาประเทศไทยเพื่อกระตุ้นการท่องเที่ยวภายในประเทศ
วันพฤหัสบดีที่ 30 กันยายน 2564
พม. ร่วมประชุมเสาสังคมและวัฒนธรรมอาเซียน ก่อนประชุมสุดยอดเซียนเดือนตุลาคมนี้
พม. ร่วมประชุมเสาสังคมและวัฒนธรรมอาเซียน ก่อนประชุมสุดยอดเซียนเดือนตุลาคมนี้
เมื่อวันที่ 28 ก.ย. 64เวลา 08.00 น. ที่ห้องประชุม ชั้น 8 กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กทม. นางจตุพร โรจนพานิช ผู้ตรวจราชการกระทรวงการพัฒนาสังคมและความมั่นคงของมนุษย์ ได้รับมอบหมายจาก นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ ให้ปฏิบัติหน้าที่หัวหน้าเจ้าหน้าที่อาวุโสสำหรับคณะมนตรีประชาคมสังคมและวัฒนธรรมอาเซียนของประเทศไทย (SOCA Leader of Thailand) พร้อมด้วยคณะผู้บริหารกระทรวง พม. และผู้แทนหน่วยงานภายใต้ประชาคมสังคมและวัฒนธรรมอาเซียนของประเทศไทย ได้แก่ กระทรวงการต่างประเทศ กระทรวงแรงงาน กระทรวงสาธารณสุข กระทรวงวัฒนธรรม และกระทรวงทรัพยากรธรรมชาติ เข้าร่วมการประชุมเจ้าหน้าที่อาวุโสสำหรับคณะมนตรีประชาคมสังคมและวัฒนธรรมอาเซียน ครั้งที่ 31 (31st Meeting of the Senior Officials Committee for the ASEAN Socio-Cultural Community: SOCA) ผ่านระบบการประชุมทางไกล โดยมีรองเลขาธิการอาเซียนสำหรับประชาคมสังคมและวัฒนธรรม และหัวหน้าเจ้าหน้าที่อาวุโสสำหรับคณะมนตรีประชาคมสังคมและวัฒนธรรมอาเซียนจากประเทศสมาชิกอาเซียน เข้าร่วมประชุม ซึ่งประเทศบรูไนดารุสซาลาม ในฐานะประธานอาเซียน ปี 2564 เป็นเจ้าภาพจัดการประชุมดังกล่าว ทั้งนี้ มีการพิจารณาเอกสารผลลัพธ์สำคัญและรายงานผลความคืบหน้าในการดำเนินงาน เพื่อเสนอต่อการประชุมคณะมนตรีประชาคมสังคมและวัฒนธรรมอาเซียน ครั้งที่ 26 (26th ASEAN Socio-Cultural Community (ASCC) Council Meeting) ในวันที่ 29 กันยายน 2564 ซึ่งเป็นการประชุมทางไกลระดับรัฐมนตรี
นางจตุพร กล่าวเพิ่มเติมว่า ในนาม SOCA Leader ประเทศไทย สำหรับความก้าวหน้าในการจัดส่งเจ้าหน้าที่เสาสังคมและวัฒนธรรมอาเซียนของประเทศไทยไปประจำการที่คณะผู้แทนถาวรไทยประจำอาเซียน ณ กรุงจาการ์ตา สาธารณรัฐอินโดนีเซีย ขณะนี้ ยังอยู่ระหว่างกระบวนการเตรียมการภายใน เพื่อคัดเลือกและเสนอชื่อผู้ที่มีคุณสมบัติเหมาะสมในการปฏิบัติหน้าที่เจ้าหน้าที่เสาสังคมและวัฒนธรรมอาเซียนของประเทศไทย นอกจากนี้ ประเทศไทยคาดหวังว่าจะมีการพิจารณาเอกสารผลลัพธ์สำคัญภายใต้ประชาคมสังคมและวัฒนธรรมอาเซียน ซึ่งจะมีการเสนอต่อการประชุม ASCC Council Meeting ครั้งที่ 26 ในวันที่ 29 กันยายนนี้ ผ่านระบบการประชุมทางไกล ก่อนที่จะมีการเสนอให้ผู้นำอาเซียนรับรองหรือรับทราบในการประชุมสุดยอดอาเซียน ครั้งที่ 38 และการประชุมสุดยอดอื่นๆ ที่เกี่ยวข้อง ในเดือนตุลาคม 2564 ต่อไป
วันศุกร์ที่ 6 สิงหาคม 2564
สรรพสามิตจับกุมไวน์หนีภาษีในเขตพื้นที่กรุงเทพมหานคร
จากการตรวจค้นพบไวน์ที่ยังไม่เสียภาษีสรรพสามิต จำนวนทั้งสิ้น 1,158 ขวด สำหรับไวน์ของกลางที่ได้จากการจับกุมในครั้งนี้ มีมูลค่าประมาณ 1,273,800 บาท มูลค่าภาษีที่รัฐเสียหายประมาณ 177,221.25 บาท และค่าปรับผู้กระทำผิด เป็นเงิน 1,772,212.50 บาท
นายลวรณ แสงสนิท อธิบดีกรมสรรพสามิต เปิดเผยว่า จากการที่ได้มอบนโยบายให้กรมสรรพสามิต โดยนายวิวัฒน์ เขาสกุล รองอธิบดี รักษาการในตำแหน่งที่ปรึกษาด้านยุทธศาสตร์ภาษีสรรพสามิต และว่าที่ ร.ต.ยงยุทธ ภูมิประเทศ ผู้อำนวยการสำนักตรวจสอบ ป้องกันและปราบปราม ติดตามจับกุมไวน์หนีภาษีในเขตพื้นที่กรุงเทพมหานครอย่างต่อเนื่อง ศูนย์ปราบปรามสินค้าออนไลน์ สำนักตรวจสอบ ป้องกันและปราบปราม กรมสรรพสามิต ได้ติดตามการโพสต์ขายไวน์ในกลุ่มโซเชียลมีเดีย และดำเนินการสืบสวนหาข่าว ทั้งทางออนไลน์และการลงพื้นที่เพื่อติดตามจนทราบว่าวันที่ 4 สิงหาคม 2564 จะมีการขนส่งไวน์หนีภาษีภายในเขตพื้นที่กรุงเทพมหานคร สำนักตรวจสอบ ป้องกันและปราบปรามจึงได้ดำเนินการวางแผนจับกุมรถบรรทุก 4 ล้อเล็ก ซึ่งเชื่อว่าบรรทุกสินค้าผิดกฎหมายสรรพสามิตอยู่บนรถ คันดังกล่าว จากการตรวจค้นพบไวน์ที่ยังไม่เสียภาษีสรรพสามิต จำนวนทั้งสิ้น 1,158 ขวด เจ้าหน้าที่สรรพสามิตจึงได้ดำเนินการจับกุม โดยสามารถจับผู้ต้องหาได้ 1 ราย สำหรับไวน์ของกลางที่ได้จากการจับกุมในครั้งนี้ มีมูลค่าประมาณ 1,273,800 บาท มูลค่าภาษีที่รัฐเสียหายประมาณ 177,221.25 บาท และค่าปรับผู้กระทำผิด เป็นเงิน 1,772,212.50 บาท
อธิบดีกรมสรรพสามิต กล่าวย้ำว่า นโยบายการตรวจสอบ ปราบปรามและจับกุมผู้กระทำผิดกฎหมายสรรพสามิตอย่างต่อเนื่องดังกล่าว จะช่วยสร้างความเป็นธรรม โปร่งใส ความมั่นใจให้แก่ผู้ประกอบการที่เสียภาษีโดยสุจริต และช่วยดูแลผู้บริโภคให้บริโภคสินค้าที่ปลอดภัยและได้มาตรฐาน
“หากประชาชนท่านใดทราบเบาะแสการกระทำความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสำนักงานสรรพสามิตพื้นที่ทุกแห่งทั่วประเทศหรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิต จะปกปิดข้อมูลของผู้แจ้งเบาะแสเป็นความลับ”
ฝ่ายประชาสัมพันธ์ สำนักงานเลขานุการกรม กรมสรรพสามิต
โทร/โทรสาร 0 2241 4778
วันศุกร์ที่ 25 มิถุนายน 2564
เฮ! วัคซีน "ไฟเซอร์" ขึ้นทะเบียนจาก อย. แล้ว
....
การเจรจาซื้อขายวัคซีนไฟเซอร์นั้น รัฐบาลดำเนินการมาโดยตลอด รวมทั้งวัคซีนยี่ห้อต่าง ๆ เพื่อให้ได้วัคซีนที่หลากหลาย และมีจำนวนที่เพียงพอ
.
ล่าสุด สำนักงานคณะกรรมการอาหารและยา (อย.) ได้อนุมัติขึ้นทะเบียนวัคซีนโคเมอร์เนตี (COMIRNATY VACCINE) ซึ่งเป็นวัคซีนของบริษัท ไฟเซอร์ จำกัด โดยเป็นวัคซีนโควิด-19 รายการที่ 6 ของไทย
.
วัคซีนชนิดนี้ เป็นวัคซีนชนิด mRNA โดยการฉีดวัคซีนใช้จำนวน 2 เข็ม การฉีดเข็ม 1 ถึง เข็ม 2 มีระยะห่าง 21 วัน และสามารถใช้ได้ในผู้ที่มีอายุ 12 ปีขึ้นไป
.
คาดว่าวัคซีนดังกล่าว จะมาถึงประเทศไทยในช่วงไตรมาส 4 จำนวนที่หารือเบื้องต้น ประมาณ 20 ล้านโดส
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันศุกร์ที่ 22 กรกฎาคม 2565
‘รมช.มนัญญา’ เปิดประชุมวิชาการสันนิบาตเทศบาลภาคเหนือ ครั้งที่ 2/2565
‘รมช.มนัญญา’ เปิดประชุมวิชาการสันนิบาตเทศบาลภาคเหนือ ครั้งที่ 2/2565
รมช.มนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เป็นประธานพิธีเปิดการประชุมวิชาการสันนิบาตเทศบาลภาคเหนือ ครั้งที่ 2/2565 และบรรยายพิเศษ โดยมี นายสิงห์ทอง หนุนนำสิริสวัสดิ์รองประธานคณะกรรมการสันนิบาตเทศบาลภาคเหนือ ประธานคณะกรรมการสันนิบาตเทศบาลจังหวัดชลบุรี นายกสมาคมสันนิบาตเทศบาลแห่งประเทศไทย คนที่ 33 คณะผู้บริหารสมาคมสันนิบาตแห่งประเทศไทย นายกเทศมนตรี ประธานสภาเทศบาล ปลัดเทศบาล และหัวหน้าส่วนราชการกระทรวงเกษตรและสหกรณ์ เข้าร่วม โอกาสนี้ ได้พบปะผู้เข้าร่วมประชุม พร้อมรับฟังปัญหา ข้อเสนอแนะที่เกี่ยวข้องในด้านเกษตร ณ โรงแรมแอมบาสซาเดอร์ ซิตี้ จอมเทียน ตำบลจอมเทียน อำเภอสัตหีบ จังหวัดชลบุรี
“ท้องถิ่นมีบทบาทสำคัญ เพราะเข้าถึงและทราบความต้องการของพี่น้องประชาชน ต้องดำเนินงานด้วยความซื่อสัตย์ สุจริต ตนในฐานะที่เป็นตัวแทนของท้องถิ่น ซึ่งทำหน้าที่รัฐมนตรีช่วยว่าการกระทรวงเกษตรฯ ก็จะยิ่งต้องทำงานอย่างเต็มประสิทธิภาพ และดูแลพี่น้องประชาชน โดยเฉพาะเกษตรกรให้ได้รับความช่วยเหลือในทันท่วงที” รมช.มนัญญา กล่าว
ทั้งนี้ มีผู้เข้าร่วมประชุม ประกอบด้วย นายกเทศมนตรี ประธานสภาเทศบาล และปลัดเทศบาล จากเทศบาล 13 จังหวัดภาคเหนือ จำนวน 466 เทศบาล วัตถุประสงค์ เพื่อแลกเปลี่ยน นำเสนอปัญหาอุปสรรคในการปฏิบัติงาน และนำแนวทางไปบูรณาการบริหารจัดการภารกิจของเทศบาลให้มีการพัฒนาอย่างมีระบบ มีความก้าวหน้าอย่างยั่งยืน และเตรียมพร้อมรับการเปลี่ยนแปลงที่จะเกิดขึ้นในอนาคต เพื่อให้สามารถนำไปเป็นแนวทางในการพัฒนาท้องถิ่นได้อย่างมีประสิทธิภาพและเกิดประสิทธิผลต่อไป
วันศุกร์ที่ 30 กรกฎาคม 2564
ผู้สูงอายุเฮ !!!  “จุรินทร์” สั่งคืนเบี้ยยังชีพซ้ำซ้อนและจ่ายเงินช่วยตามบัตรสวัสดิการแห่งรัฐให้ผู้สูงอายุ 4.7 ล้านคน พร้อมขยายโครงการพักหนี้คนแก่ให้อีก 6 เดือนถึง มี.ค.65
วันที่ 30 กรกฎาคม 2564 เวลา 10.30 น. นายจุรินทร์ ลักษณวิศิษฏ์  รองนายกรัฐมนตรี และรัฐมนตรีว่าการกระทรวงพาณิชย์ เป็นประธานการประชุมคณะกรรมการผู้สูงอายุแห่งชาติ ครั้งที่ 2/2564
โดยส่วนหนึ่งของผู้เข้าร่วมประชุมใช้ระบบ conference โดยมีนางสาวรัชดา ธนาดิเรก รองโฆษกรัฐบาล เข้าร่วมด้วย
หลังการประชุม นายจุรินทร์ เปิดเผยว่า มีประเด็นสำคัญ 5 ประเด็น คือ
ประเด็นที่1 ที่ประชุมให้ความเห็นชอบให้จ่ายเงินให้กับผู้สูงอายุผู้มีรายได้น้อย ที่มีรายได้ต่ำกว่า 30,000 บาท จำนวน 100 บาทและมีรายได้ 30,000 ถึงไม่เกิน 100,000 บาท เป็นจำนวน 50 บาท สำหรับผู้มีบัตรสวัสดิการแห่งรัฐ โดยที่ผ่านมาได้มีการค้างการจ่ายเงินให้กับผู้สูงอายุที่มีรายได้น้อย เป็นเวลา 4 เดือนตั้งแต่เดือนมิถุนายนถึงกันยายน 2563 วันนี้ที่ประชุมมีมติให้จ่ายเงินย้อนหลังให้กับผู้สูงอายุที่ค้างจ่ายอยู่จำนวน 4,700,000 รายทั่วประเทศและมีมติเห็นชอบให้จ่ายเงินให้กับผู้สูงอายุที่มีรายได้น้อยที่มีบัตรสวัสดิการแห่งรัฐในปี 2564 โดยให้จ่ายเป็นเวลา 1 ปี รวม 6 งวด โดยจ่ายเดือนเว้นเดือน ซึ่งมีอยู่จำนวน 4,700,000 ราย
ประเด็นที่2 การจ่ายเบี้ยยังชีพผู้สูงอายุซ้ำซ้อนซึ่งเป็นประเด็นก่อนหน้านี้ สำหรับผู้สูงอายุที่รับเงินไปแล้วจะทำอย่างไร ได้มีการถามไปยังกฤษฎีกาได้ตอบกลับมาแล้วว่าให้สามารถดำเนินการได้ ถ้าผู้สูงอายุท่านใดจ่ายเงินกลับคืนมาให้จ่ายกลับไปยังผู้สูงอายุโดยให้หน่วยงานที่รับผิดชอบเกี่ยวข้องจ่ายเงินคืนไปให้ผู้สูงอายุ สำหรับการดำเนินการกรณีเบี้ยยังชีพผู้สูงอายุในอนาคตได้มีการตั้งอนุกรรมการชุดหนึ่งเพื่อพิจารณาดำเนินการให้เสร็จสิ้นโดยเร็วภายใน 1 เดือนตามที่กฤษฎีกาแนะนำมาเบื้องต้น จากนั้นจะนำเข้าสู่ที่ประชุมคณะรัฐมนตรีต่อไป สำหรับผู้ที่เกี่ยวข้องกับผู้ที่รับเบี้ยยังชีพซ้ำซ้อนมีอยู่ 15,000 ราย
ประเด็นที่3 ก่อนหน้านี้มีการจัดโครงการชำระหนี้ให้กับผู้สูงอายุที่เป็นหนี้กองทุนผู้สูงอายุและจะครบกำหนดวันที่ 30 กันยายน 2564 ที่ประชุมมีมติให้ต่ออายุพักชำระหนี้ผู้สูงอายุไปอีกหกเดือนจนถึงเดือนมีนาคมปี 2565
ประเด็นที่4 ที่ประชุมให้ความเห็นชอบแผนปฏิบัติการผู้สูงอายุระยะยาวตั้งแต่ปี 2566-2580 ที่จะเสนอคณะรัฐมนตรีต่อไป
" และ ประเด็นที่5 ที่ประชุมขอให้ตนเรียนให้ผู้สูงอายุทั่วทั้งประเทศได้รับทราบว่าคณะกรรมการผู้สูงอายุแห่งชาติเป็นห่วงเป็นใยผู้สูงอายุทุกคนโดยเฉพาะในช่วงสถานการณ์โควิด ขอเป็นกำลังใจให้กับผู้สูงอายุทุกท่านขอความกรุณาให้ทุกหน่วยงานที่เกี่ยวข้องกับการแก้ไขปัญหาโควิดกรุณาอำนวยความสะดวกให้กับผู้สูงอายุที่เข้าไปขอรับบริการเป็นกรณีพิเศษด้วย " รองนายกรัฐมนตรีและรัฐมนตรีว่าการกระทรวงพาณิชย์ กล่าว
วันเสาร์ที่ 18 มิถุนายน 2565
โฆษกรัฐบาลเผย นายกฯพอใจการแก้ไขปัญหาสลากแพง เตือนประชาชนให้มีสติในการซื้อ
โฆษกรัฐบาลเผย นายกฯ พอใจการแก้ไขปัญหาสลากแพง เตือนประชาชนให้มีสติในการซื้อ
วันนี้(18มิ.ย.65)นายธนกรวังบุญคงชนะโฆษกประจำสำนักนายกรัฐมนตรีเผยการจำหน่ายสลากดิจิทัลงวดวันที่1กรกฎาคม2565ซึ่งขายเป็นงวดที่สองจำนวน5,173,500ฉบับเริ่มจำหน่ายผ่านแอปเป๋าตัง ตั้งแต่06.00น.ของวันที่17มิถุนายน2565การจำหน่ายเป็นไปด้วยความราบรื่นสำหรับการจ่ายรางวัลสลากดิจิทัลงวดแรก ภาพรวมเป็นไปด้วยความเรียบร้อยดีโดยระบบได้มีการแจ้งเตือนการถูกรางวัลไปในแอปเป๋าตังมีสลากถูกรางวัล73,191ใบ ผู้โชคดีถูกรางวัล41,419รายและยอดเงินที่ถูกรางวัล247,430,000บาท
โฆษกประจำสำนักนายกรัฐมนตรีกล่าวว่าขั้นตอนการรับรางวัลงวดที่ผ่านมาสะดวกง่ายไม่ยุ่งยากไม่ว่าจะเป็นการโอนเงินรางวัลภายใน12ชั่วโมงหรือมาขึ้นรางวัลได้ที่สำนักงานสลาก โดยมีผู้ถูกรางวัลสลากดิจิทัลเดินทางมารับรางวัลที่สำนักงานสลากอย่างคึกคัก ในส่วนของผู้ถูกรางวัลที่1ได้ติดต่อมาขึ้นเงินรางวัลแล้ว4 ราย
"การจำหน่ายสลากดิจิทัลงวดวันที่1กรกฎาคม2565ได้รับความสนใจจากผู้ซื้อเป็นอย่างมากคาดว่าจะใช้เวลาในการจำหน่ายสลากฯเร็วกว่างวดที่ผ่านมาพลเอกประยุทธ์จันทร์โอชานายกรัฐมนตรีพอใจการแก้ไขปัญหาสามารถจำหน่ายสลากฯในราคา80บาทได้อย่างเป็นรูปธรรมถือได้ว่าเป็นการขับเคลื่อนนโยบายจากความร่วมมือของภาคส่วนต่างๆพร้อมกันนี้นายกรัฐมนตรีย้ำเตือนประชาชนอย่าหวังรวยจากการถูกสลากขอให้มีสติในการซื้ออย่าซื้อสลากฯจนทำให้ตัวเองและครอบครัวเดือดร้อน"นายธนกรฯกล่าว
—————-
วันอังคารที่ 30 พฤศจิกายน 2564
"ปลัดกระทรวงกลาโหม ให้การต้อนรับเอกอัครราชทูตเครือรัฐออสเตรเลีย ประจำประเทศไทย"
ในวันจันทร์ ที่ ๒๙ พฤศจิกายน ๒๕๖๔ นาย Allan McKinnon (แอลลัน มักคินนัน) เอกอัครราชทูตเครือรัฐออสเตรเลีย ประจำประเทศไทย เข้าเยี่ยมคำนับ พลเอก วรเกียรติ รัตนานนท์ ปลัดกระทรวงกลาโหม
ณ ห้องพระบารมีปกเกล้า ในศาลาว่าการกลาโหม เพื่อหารือความเป็นไปได้ในการจัดประชุมเจ้าหน้าที่อาวุโส (Senior Officials' Talks : SOTs) ไทย - ออสเตรเลีย ในลักษณะ ๒+๒ ระหว่างกระทรวงต่างประเทศ และกระทรวงกลาโหม ของทั้งสองฝ่าย ในปี ๒๕๖๕ และชี้แจงข้อมูลเกี่ยวกับการพัฒนาการด้านยุทธศาสตร์การป้องกันประเทศของออสเตรเลีย
สำหรับจัดการประชุมเจ้าหน้าที่อาวุโสในรูปแบบ ๒+๒ เป็นแนวทางความร่วมมือที่จะเป็นประโยชน์กับทั้งสองประเทศ โดยจะได้หารือเกี่ยวกับแนวทางในการพัฒนาความร่วมมือที่เป็นผลประโยชน์ของไทยและออสเตรเลีย ทั้งในด้านนโยบายและยุทธศาสตร์ รวมทั้งแลกเปลี่ยนความคิดเห็นเกี่ยวกับความร่วมมือด้านความมั่นคงในภูมิภาคที่มีผลกระทบต่อความมั่นคงของทั้งสองประเทศ
โดยกระทรวงการต่างประเทศทั้งสองฝ่ายได้หารือถึงรูปแบบการประชุมฯ โดยคาดว่าการประชุมฯ ครั้งแรกจะจัดขึ้นคู่ขนานกับการประชุม (Senior Officials' Talk : SOTs) ครั้งที่ ๑๘ ที่ฝ่ายไทยจะเป็นเจ้าภาพ ในปี ๒๕๖๕ ณ กรุงเทพฯ ทั้งนี้ นับเป็นโอกาสอันดีที่จะได้พบปะทำความรู้จัก และสร้างความคุ้นเคยกับผู้แทนของต่างประเทศที่ประจำอยู่ในประเทศไทย รวมถึงแลกเปลี่ยนข้อคิดเห็นในประเด็นต่างๆ ที่มีความสนใจร่วมกัน ซึ่งจะมีส่วนช่วยกระชับความสัมพันธ์และเสริมสร้างความร่วมมือระหว่างทั้งสองประเทศให้แน่นแฟ้นยิ่งขึ้น
วันอาทิตย์ที่ 17 เมษายน 2565
​PM advises public and private sector to take ATK test of holiday-returning staffs
​PM advises public and private sector to take ATK test of holiday-returning staffs
April 17, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha expressed concern over the first work day after the long period of Songkran Holiday, and called on all sectors, be it, public and private sectors, state enterprises, businesses, and shops, to take the ATK test of their employees and staffs prior to their return to the office, and closely monitor their health.
The Department of Disease Control has issued a warning for those who have returned from holiday to monitor their health for 7-10 days, avoid meeting with others, always wear mask, and work from home, if possible. Should certain symptoms, such as fever, running nose, or coughing, develop, they must immediately seek medical advice, and undergo the test.
According to the Government Spokesperson, the Prime Minister believes that enough rest and moral support boosted from returning home to important ones would enhance everyone’s energy and work effectiveness. However, the COVID-19 situation prevails, and they are urged to strictly observe universal prevention measures and take good care of themselves to alleviate the burden of medical personnel who have been working very hard now.
วันอาทิตย์ที่ 20 กุมภาพันธ์ 2565
“ชัยวุฒิ” ลงพื้นที่ จ.สระบุรี เร่งผลักดันศูนย์ดิจิทัลชุมชนครบ 2,000 ศูนย์ฯ ภายในสิ้นปีนี้
“ชัยวุฒิ” ลงพื้นที่ จ.สระบุรี เร่งผลักดันศูนย์ดิจิทัลชุมชนครบ 2,000 ศูนย์ฯ ภายในสิ้นปีนี้
“ชัยวุฒิ”เผยศูนย์ดิจิทัลชุมชนฯเกิดแล้ว500แห่งเตรียมผลักดันให้ครบ2,000ศูนย์ฯในสิ้นปี65มั่นใจชุมชนเรียนรู้และนำเทคโนโลยีดิจิทัลเพิ่มมูลค่าของดีในชุมชนนในอนาคตได้
เมื่อวันที่19กุมภาพันธุ์2565นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจเเละสังคมพร้อมคณะลงพื้นที่เปิดศูนย์ดิจิทัลชุมชนที่อำเภอแก่งคอยจังหวัดสระบุรีโดยนางอังคณาชิตะติตติรองผู้ว่าราชการจังหวัดสระบุรีให้การต้อนรับ
นายชัยวุฒิกล่าวว่าการลงพื้นที่วันนี้เป็นไปตามนโยบายของท่านนายกรัฐมนตรีพลเอกประยุทธ์จันทร์โอชาที่อยากสนับสนุนให้ประชาชนเข้าถึงการใช้เทคโนโลยีดิจิทัลให้เกิดประโยชน์เกี่ยวกับการติดต่อสื่อสารการทำธุรกิจต่างๆในชุมชนซึ่งที่แก่งคอยก็เป็นหนึ่งที่ตั้งเป้าไว้มุ่งส่งเสริมให้ประชาชนได้ประโยชน์ทั้งการเรียนรู้เรื่องต่างๆผ่านระบบอินเตอร์เน็ตให้พี่น้องทำธุรกิจออนไลน์ต่างๆ
“ขณะนี้เปิดไปแล้ว500ศูนย์ซึ่งท่านนายกรัฐมนตรีอยากให้กระจายการใช้อินเตอร์เน็ตคอมพิวเตอร์ในการทำธุรกิจต่างๆให้ไปครอบคลุมพื้นที่ทั่วประเทศเราทำได้500ศูนย์แล้วของกระทรวงดิจิทัลพร้อมกันนี้ยังมีของกสทชที่ร่วมทำด้วยอีกส่วนหนึ่งภายในปีนี้ตั้งใจส่งเสริมให้ครบ2,000ศูนย์ทั่วประเทศ”รัฐมนตรีดีอีเอสกล่าว
************
วันพฤหัสบดีที่ 6 มกราคม 2565
สธ.แจ้งเตือนภัยโควิดระดับ 4 หลังพบการระบาดเพิ่มขึ้น แนะใช้ 4 มาตรการชะลอโรค
ปลัดกระทรวงสาธารณสุข ประกาศยกระดับการแจ้งเตือนภัยโควิดเป็นระดับ 4 เนื่องจากพบผู้ติดเชื้อเพิ่มขึ้นอย่างรวดเร็วตามคาดการณ์ แนะนำปิดสถานที่เสี่ยงแพร่เชื้อหรือเพิ่มมาตรการให้ปลอดภัย ชะลอการเดินทาง จำกัดการรวมกลุ่ม และทำตามมาตรการ VUCA
ปลัดกระทรวงสาธารณสุข ประกาศยกระดับการแจ้งเตือนภัยโควิดเป็นระดับ 4 เนื่องจากพบผู้ติดเชื้อเพิ่มขึ้นอย่างรวดเร็วตามคาดการณ์ แนะนำปิดสถานที่เสี่ยงแพร่เชื้อหรือเพิ่มมาตรการให้ปลอดภัย ชะลอการเดินทาง จำกัดการรวมกลุ่ม และทำตามมาตรการ VUCA โดยฉีดวัคซีน ป้องกันตนเองสูงสุด สถานบริการใช้มาตรการ COVID Free Setting และตรวจ ATK ประจำ ช่วยชะลอการระบาดได้
วันนี้ (6 มกราคม 2565) ที่โรงพยาบาลวชิระภูเก็ต จ.ภูเก็ต นพ.เกียรติภูมิ วงศ์รจิต ปลัดกระทรวงสาธารณสุข แถลงสถานการณ์โรคโควิด 19 ประเทศไทย ว่า วันนี้ประเทศไทยพบผู้ติดเชื้อ 5,775 ราย รักษาหาย 2,673 ราย และเสียชีวิต 11 ราย ภาพรวมผู้ป่วยอาการหนักและเสียชีวิตลดลง แต่มีการติดเชื้อเพิ่มขึ้นอย่างรวดเร็ว จากการเข้าไปใช้บริการในสถานที่เสี่ยง ร้านอาหารกึ่งผับ การจัดกิจกรรมรวมกลุ่มคน เช่น งานเลี้ยง งานบุญทางศาสนา ที่อาจไม่ได้ระวังเพียงพอทำให้เกิดการระบาด โดยวันนี้มีจังหวัดที่ติดเชื้อเกินร้อยรายเพิ่มเป็น 11 จังหวัดจ.ชลบุรี มีการติดเชื้อสูงสุด 769 ราย ตามด้วย สมุทรปราการ 484 ราย และ กทม. 454 ราย ภาพรวมถือว่าเข้าสู่การระบาดอีกระลอก ซึ่งเป็นไปตามการคาดการณ์ฉากทัศน์ที่มีการระบาดของสายพันธุ์โอมิครอน ซึ่งแม้ส่วนใหญ่จะไม่มีอาการหรือมีอาการน้อย แต่ต้องเฝ้าระวังป้องกันไม่ให้มีการติดเชื้อเพิ่มรวดเร็วเกินไปจนเป็นปัญหาต่อระบบสาธารณสุข
นายแพทย์เกียรติภูมิกล่าวต่อว่า กระทรวงสาธารณสุขได้ยกระดับการเตือนภัยประชาชนจากระดับ 3 เป็นระดับ 4 โดยมีข้อแนะนำ คือ 1.อาจปิดสถานที่เสี่ยงที่ทำให้มีการแพร่เชื้อ หรือเพิ่มมาตรการมากขึ้นให้สถานที่เสี่ยงมีความปลอดภัย 2.ชะลอการเดินทาง เช่น ขอให้ทำงานที่บ้าน งดเดินทางข้ามจังหวัดถ้าไม่จำเป็น เนื่องจากการเคลื่อนย้ายทำให้เกิดการแพร่เชื้ออย่างรวดเร็วได้ 3.จำกัดการรวมกลุ่ม มีมาตรการเคร่งครัดมากขึ้น ไม่ให้มีการแพร่เชื้อต่อ และ 4.ปฏิบัติตามมาตรการ VUCA คือ V เร่งฉีดวัคซีน U ป้องกันตนเองครอบจักรวาล รักษาระยะห่าง ล้างมือ ใส่หน้ากาก พยายามอยู่ในที่โล่ง C สถานประกอบการปฏิบัติตามมาตรการ COVID Free Setting และ A ตรวจ ATK เป็นประจำ หากพบการติดเชื้อให้โทร 1330 เพื่อขอคำแนะนำ โดยจะเน้นให้ผู้ที่ไม่มีอาการหรืออาการน้อยดูแลที่บ้าน มีการจัดยาและเวชภัณฑ์ให้ และติดต่อระบบการแพทย์และสาธารณสุขได้ตลอดเวลา หากมีอาการมากขึ้นจะมีระบบส่งต่อโรงพยาบาลอย่างรวดเร็ว ทั้งนี้ หากทุกฝ่ายและประชาชนร่วมมือกัน เชื่อว่าจะสามารถชะลอการระบาดครั้งนี้และสามารถขับเคลื่อนประเทศไทยต่อไปได้
*************************************** 6 มกราคม 2565
วันอังคารที่ 9 พฤศจิกายน 2564
ดีอีเอส หนุนโครงการ “Seeds for the Future 2021” เพิ่มทักษะคนรุ่นใหม่
ดีอีเอส หนุนโครงการ “Seeds for the Future 2021” เพิ่มทักษะคนรุ่นใหม่
เมื่อวันที่ 8 พฤศจิกายน 2564 นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม เป็นประธานในพิธีปิดงาน “Seeds for the Future 2021” จัดโดย บริษัท หัวเว่ย เทคโนโลยี่ (ประเทศไทย) จำกัด ณ ชั้น 34 อาคารจีทาวเวอร์ พระราม 9 โดยมีนิสิตนักศึกษาระดับปริญญาตรีจำนวน 15 คน จากจุฬาลงกรณ์มหาวิทยาลัย, มหาวิทยาลัยธรรมศาสตร์, มหาวิทยาลัยเทคโนโลยีพระจอมเกล้าธนบุรี (KMUTT), สถาบันเทคโนโลยีพระจอมเกล้าเจ้าคุณทหารลาดกระบัง (KMITL) มหาวิทยาลัยขอนแก่น และมหาวิทยาลัยรังสิต ที่ได้รับคัดเลือกให้เข้าร่วมในโครงการ และตลอดหลักสูตรได้มีนักศึกษาจากประเทศอุซเบกิสถาน และเบลารุส เข้าร่วมในชั้นเรียนออนไลน์พร้อมกันเพื่อแลกเปลี่ยนความรู้และวัฒนธรรมระหว่าง 3 ประเทศ
สำหรับเนื้อหาในหลักสูตร เป็นการฝึกอบรมแบบเร่งรัดในระยะเวลา 8 วัน ประกอบด้วยหลักสูตรไอซีทีที่ถ่ายทอดสดมาจากสำนักงานใหญ่ของหัวเว่ยในเซินเจิ้น ประเทศจีน โครงการนี้ได้รับการพัฒนาขึ้นโดยผู้เชี่ยวชาญของหัวเว่ย เพื่อการพัฒนาทักษะของนิสิตนักศึกษาให้สอดคล้องกับมาตรฐานการทำงานทั้งในและต่างประเทศ
ระหว่างพิธีมอบประกาศนียบัตร นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม ได้เน้นย้ำถึงความสำคัญของการพัฒนาทรัพยากรมนุษย์ในโลกยุคใหม่ที่ขับเคลื่อนด้วยเทคโนโลยีว่า “หนึ่งในภารกิจหลักของกระทรวงฯ คือการพัฒนาเศรษฐกิจและสังคมดิจิทัลเพื่อยกระดับคุณภาพชีวิตของคนไทยทุกคน และด้วยการสนับสนุนจากหลายภาคส่วน เราจึงได้สร้างโครงสร้างพื้นฐานดิจิทัลคุณภาพสูงและส่งเสริมการพัฒนาอีโคซิสเต็มดิจิทัลที่ครอบคลุมสำหรับทุกคน” พร้อมเสริมว่า “อย่างไรก็ตาม รากฐานที่สำคัญของเศรษฐกิจและสังคมดิจิทัลในปัจจุบัน แท้จริงแล้วคือการพัฒนาบุคลากรไอซีที กระทรวงฯ เชื่อว่าการศึกษาเชิงปฏิบัตินั้นสร้างประโยชน์มากมายแก่ผู้เรียนเมื่อพวกเขาเริ่มเข้าสู่ตลาดแรงงาน เราจึงพร้อมสนับสนุนโครงการพัฒนาศักยภาพบุคคลอย่าง “Seeds for the Future” นางสาวอัจฉรินทร์กล่าวสรุป
***********************
วันพุธที่ 30 มีนาคม 2565
รมช.มนัญญา เกาะติดเตรียมความพร้อมมาตรการส่งออกทุเรียนไทยปลอดเชื้อ Covid-19
รมช.มนัญญา เกาะติดเตรียมความพร้อมมาตรการส่งออกทุเรียนไทยปลอดเชื้อ Covid-19 เน้นย้ำความสำคัญมาตรฐาน GAP และ GMP
รมช.มนัญญาไทยเศรษฐ์รัฐมนตรีช่วยว่าการกระทรวงเกษตรและสหกรณ์พร้อมด้วยนายระพีภัทร์จันทรศรีวงศ์อธิบดีกรมวิชาการเกษตรนายภัสชญภณหมื่นแจ้งรองอธิบดีกรมวิชาการเกษตรและคณะผู้บริการกระทรวงเกษตรและสหกรณ์ตรวจเยี่ยมสวนกระดุมทองซึ่งได้รับการรับรองมาตรฐานสินค้าเกษตรการปฏิบัติทางการเกษตรที่ดีสำหรับพืชอาหาร(GAPทุเรียน)เมื่อวันที่20ก.พ.65และเป็นสวนทุเรียนต้นแบบที่ปฏิบัติตามมาตรการการส่งออกผลไม้ไปจีนGAP Plusโดยรับฟังการดำเนินงานและเยี่ยมชมผลผลิตทุเรียนเพื่อเป็นการประชาสัมพันธ์ผลผลิตทุเรียนคุณภาพณสวนกระดุมทองอ.ขลุงจ.จันทบุรี
รมช.มนัญญากล่าวว่าอยากเชิญชวนให้เกษตรกรและผู้ประกอบการล้งให้ความสำคัญกับมาตรฐานGAP (Good Agricultural Practice)และGMP (Good Manufacturing Practice : GMP)เพื่อให้ได้ผลผลิตที่ดีมีคุณภาพได้มาตรฐานอีกทั้งยังปลอดภัยต่อตัวเกษตรกรและผู้บริโภคไม่ทำลายสิ่งแวดล้อมซึ่งประเทศจีนเป็นคู่ค้าหลักของไทยได้มีการทำพิธีสารระหว่างกระทรวงที่เกี่ยวข้องกัน2ประเทศไทย-จีนผลไม้ไทย5ชนิดคือทุเรียนมังคุดลำไยลิ้นจี่มะม่วงและของจีน5ชนิดคือแอปเปิ้ลสาลี่ส้มพุทราองุ่นที่ต้องขึ้นทะเบียนสวนและโรงคัดบรรจุและจากสถานการณ์Covid-19จีนเข้มงวดจริงจังกับมาตรฐานผลไม้สดจากไทยโดยให้ไทยตรวจเข้มในการออกใบรับรองสุขอนามัยพืชดังนั้นที่สวนทุเรียนของเกษตรกรต้องมีGAPและโรงคัดบรรจุต้องมีมาตรฐานGMPเพื่อการตรวจสอบย้อนกลับทุเรียนที่มีปัญหาและรับรองมาตรฐานทุเรียนไทยที่ส่งออกตลาดต่างประเทศให้มีคุณภาพแสดงศักยภาพของทุเรียน/ผลไม้ไทยที่มีคุณภาพมาตรฐานเหนือกว่าประเทศเพื่อนบ้านอาเซียนในตอนนี้ซึ่งปัจจุบันเป็นคู่แข่งขันที่สำคัญ
สำหรับสวนกระดุมทองได้ปฏิบัติตามมาตรฐานGAPพืชการปฏิบัติทางการเกษตรที่ดีในการผลิตทุเรียนเพื่อให้ได้ผลผลิตที่ดีมีคุณภาพได้มาตรฐานปลอดภัยทั้งต่อผู้ผลิตและผู้บริโภคโดยการเตรียมพื้นที่ปลูกการเตรียมพันธุ์การปลูกการดูแลรักษาการเก็บเกี่ยวการขนส่งการปฏิบัติหลังการเก็บเกี่ยวและมีการจดบันทึกการปฏิบัติงานทุกขั้นตอนเพื่อให้กระบวนการผลิตมีคุณภาพและได้มาตรฐานสามารถตรวจสอบได้เป็นที่ต้องการของตลาดทั้งในและต่างประเทศนอกจากนี้สวนกระดุมทองยังได้ปฏิบัติตามมาตรการป้องกันเชื้อCovid-19 ในสวนอย่างเคร่งครัด
นอกจากนี้รมช.เกษตรฯยังได้ติดตามการเตรียมความพร้อมตามมาตรการส่งออกทุเรียนไทยปลอดเชื้อCovid-19ไปยังสาธารณรัฐประชาชนจีนภายใต้มาตรการควบคุมCovid-19ณโรงคัดบรรจุบริษัทดรากอนเฟรชฟรุทจำกัดของนายสัญชัยปุรณะชัยคีรีนายกสมาคมผู้ค้าผลไม้และผู้ส่งออกผลไม้ไทยตำบลมะขามอำเภอมะขามจังหวัดจันทบุรีโดยตรวจเยี่ยมการปฏิบัติงานของเจ้าหน้าที่ในการตรวจสอบคุณภาพผลไม้สดการตรวจสอบศัตรูพืชและการตรวจตามมาตรการGMP Plusอีกด้วย
วันจันทร์ที่ 30 พฤษภาคม 2565
กรมการขนส่งทางราง ร่วมทดสอบการใช้บัตรเครดิต/เดบิต EMV Contactless
ชำระค่าโดยสารในระบบรถไฟฟ้า เพื่อความสะดวกในการเดินทาง
วันนี้ (30 พฤษภาคม 2565) กรมการขนส่งทางราง กระทรวงคมนาคม ร่วมกับการรถไฟแห่งประเทศไทย การรถไฟฟ้าขนส่งมวลชนแห่งประเทศไทย บริษัท รถไฟฟ้า ร.ฟ.ท. จำกัด และ บมจ. ธนาคารกรุงไทย ทดสอบความพร้อมในการใช้ระบบบัตรเครดิต EMV Contactless (Euro pay MasterCard and Visa) ในการชำระค่าโดยสารในการเดินทางด้วยรถไฟชานเมือง (สายสีแดง) รองรับการเดินทางเชื่อมต่อรถไฟฟ้าสายสีม่วงและสายสีน้ำเงิน
จากมติของคณะกรรมการการรถไฟแห่งประเทศไทย ที่เห็นชอบให้ยกเว้นการจัดเก็บอัตราค่าแรกเข้า สำหรับผู้โดยสารที่ใช้บัตร EMV Contactless ที่เดินทางเชื่อมต่อระหว่างรถไฟฟ้าสายสีม่วงกับรถไฟชานเมือง (สายสีแดง) ซึ่งก่อนหน้านี้ได้มีมติเห็นชอบให้ยกเว้นค่าแรกเข้าในการใช้บัตร EMV Contactless สำหรับผู้เดินทางจากรถไฟฟ้าสายสีน้ำเงินเชื่อมต่อมายังรถไฟชานเมือง (สายสีแดง) ไปแล้ว เพื่อลดค่าครองชีพในการเดินทางเชื่อมต่อ ซึ่งเป็นไปตามนโยบายของรัฐมนตรีว่าการกระทรวงคมนาคม นายศักดิ์สยาม ชิดชอบ อีกทั้งยังส่งเสริมให้มีผู้มาใช้บริการรถไฟชานเมือง (สายสีแดง) เป็นการกระตุ้นให้สัดส่วนผู้ใช้ระบบรถไฟฟ้าขนส่งมวลชนทางรางเพิ่มขึ้นตามมา
สำหรับการทดสอบความพร้อมการใช้บัตร EMV Contactless ที่สถานีกลางบางซื่อซึ่งเป็นจุดเชื่อมต่อในโครงข่ายการเดินทางด้วยระบบขนส่งมวลชนทางราง และสถานีบางซ่อนที่เป็นจุดเชื่อมต่อระหว่างรถไฟชานเมือง (สายสีแดง) กับรถไฟฟ้าสายสีม่วง รวมทั้งสถานีเตาปูนที่เชื่อมต่อระหว่างรถไฟฟ้าสายสีม่วง และสายสีน้ำเงินนั้น หน่วยงานที่เกี่ยวข้องได้เตรียมความพร้อมของสถานีให้รองรับการใช้งานบัตร EMV Contactless ของรถไฟชานเมือง (สายสีแดง) ที่คาดว่าจะใช้บริการได้ภายในเดือนมิถุนายนนี้ ซึ่งจะทำให้ผู้ใช้บริการสามารถใช้บัตรเครดิตหรือบัตรเดบิตชำระค่าโดยสารในการเดินทางด้วยบัตรเพียงใบเดียว เกิดความสะดวกในการใช้บริการ แม้ว่าช่วงเริ่มต้นของการใช้บัตร EMV และยกเว้นค่าแรกเข้าในการเดินทางข้ามระบบ ยังเป็นช่วงสถานการณ์การแพร่ระบาดของโรคติดเชื้อไวรัสโคโรน่า (Covid-19) ที่ปริมาณผู้โดยสารระบบรางลดลงไปจากช่วงปกติ แต่การเปิดให้บริการใช้บัตร EMV Contactless ถือเป็นอีกทางเลือกในการเดินทางโดยประชาชนผู้ใช้บริการจะได้รับความสะดวกสบายในการเดินทางพร้อมประหยัดค่าใช้จ่ายในการเดินทาง โดยจะเป็นพื้นฐานสำคัญของการพัฒนาการเดินทางเชื่อมต่อในอนาคต เพื่อให้มีระบบการคมนาคมขนส่งที่สะดวก ปลอดภัย และประหยัดต่อไป
วันพฤหัสบดีที่ 30 ธันวาคม 2564
รอง นรม.พล.อ.ประวิตรฯ อวยพรปีใหม่ พร้อมขอบคุณคณะกรรมการ กกท. และคณะกรรมการโอลิมปิคแห่งประเทศไทยฯ ที่ร่วมกันทำงานเพื่อประเทศชาติ ประชาชน ทำให้วงการกีฬาไทยมีความก้าวหน้า
รอง นรม.พล.อ.ประวิตรฯ อวยพรปีใหม่ พร้อมขอบคุณคณะกรรมการ กกท. และคณะกรรมการโอลิมปิคแห่งประเทศไทยฯ ที่ร่วมกันทำงานเพื่อประเทศชาติ ประชาชน ทำให้วงการกีฬาไทยมีความก้าวหน้า
วันนี้ (29 ธันวาคม 2564) เวลา 09.00 น. ณ ห้องรับรอง 1 ตึกบัญชาการ 1 ทำเนียบรัฐบาล พลเอก ประวิตร วงษ์สุวรรณ รองนายกรัฐมนตรี ในฐานะประธานกรรมการคณะกรรมการการกีฬาแห่งประเทศไทย และประธานคณะกรรมการโอลิมปิกแห่งประเทศไทย ในพระบรมราชูปถัมภ์ ให้นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา นำคณะกรรมการการกีฬาแห่งประเทศไทย และคณะกรรมการโอลิมปิคแห่งประเทศไทยฯ เข้าพบ เพื่ออวยพรในโอกาสขึ้นปีใหม่ พ.ศ. 2565 โดยมี พลตรี จารึก อารีราชการัณย์ ประธานกิตติมศักดิ์คณะกรรมการโอลิมปิคแห่งประเทศไทยฯ นายธรรมนูญ หวั่งหลี ศาสตราจารย์ (พิเศษ) เจริญ วรรธนะสิน รองประธานกรรมการ คณะกรรมการโอลิมปิคแห่งประเทศไทยฯ และ พลเอก วิชญ์ เทพหัสดิน ณ อยุธยา เลขาธิการคณะกรรมการโอลิมปิคแห่งประเทศไทยฯ และเจ้าหน้าที่จากหน่วยงานที่เกี่ยวข้อง เข้าร่วมด้วย โดยรัฐมนตรีว่าการกระทรวงการท่องเที่ยวและกีฬา ได้กล่าวขอบคุณรองนายกรัฐมนตรี ที่ได้มีความกรุณาและความปรารถนาดีต่อการกีฬาแห่งประเทศไทย คณะกรรมการโอลิมปิคแห่งประเทศไทยฯ และสมาคมกีฬาต่าง ๆ เป็นผลให้วงการการกีฬาไทยมีการพัฒนา เจริญก้าวหน้าขึ้นอย่างที่สัมผัสได้ตามลำดับ ทั้งนี้ รัฐมนตรีว่าการกระทรวงการท่องเที่ยวและกีฬา ได้เป็นผู้นำกล่าวอวยพรปีใหม่ 2565 ขอให้ พลเอก ประวิตร วงษ์สุวรรณ รองนายกรัฐมนตรี มีสุขภาพแข็งแรง มีจิตใจที่เข้มแข็งเพื่อนำวงการกีฬาไทยให้เจริญก้าวหน้าทั้งในประเทศและในระดับโลก
โอกาสนี้ รองนายกรัฐมนตรี ได้กล่าวขอบคุณรัฐมนตรีว่าการกระทรวงการท่องเที่ยวและกีฬา คณะผู้บริหารการกีฬาแห่งประเทศไทย และคณะผู้บริหารคณะกรรมการโอลิมปิคแห่งประเทศไทยฯ ที่ได้ทำงานร่วมกันเป็นอย่างดีเพื่อประเทศชาติ เพื่อประชาชนไทย ตลอด 4 ปีที่ผ่านมา ทำให้วงการกีฬาของประเทศไทยมีความก้าวหน้าเป็นอย่างยิ่ง โดยการสนับสนุนการออกกำลังกาย และการแข่งขันกีฬาโอลิมปิคทุกประเภท ทำให้การแข่งขันกีฬาโอลิมปิคที่ผ่านมามีความก้าวหน้าเป็นอย่างยิ่ง และหวังอย่างยิ่งว่า การกีฬาของประเทศไทยจะเจริญรุ่งเรืองมีความก้าวหน้าต่อไป ด้วยความร่วมมือร่วมใจของทุกคน พร้อมกันนี้ รองนายกรัฐมนตรียังได้กล่าวอวยพรปีใหม่ ให้ทุกคนมีสุขภาพที่สมบูรณ์ มีจิตใจที่เข้มแข็ง มีความสุขและความสำเร็จตลอดปี 2565 และตลอดไป
---------------------------
วันเสาร์ที่ 9 กรกฎาคม 2565
รมว.สุชาติ มั่นใจ ไทยพร้อมส่งเยาวชนคว้าชัยเวทีแข่งขันฝีมือแรงงานนานาชาติ ปลายปีนี้
รมว.แรงงาน นายสุชาติ ชมกลิ่น แจงสนามแข่งขันฝีมือแรงงานระดับโลก เพิ่มประเทศเจ้าภาพจัดงานรายสาขาอาชีพ  พร้อมยืนยัน ประเทศไทยพร้อมส่งเยาวชนคว้าชัย หลังเก็บตัวฝึกซ้อมนานนับปี